97/136/EY: Neuvoston päätös, tehty 17 päivänä helmikuuta 1997, luvan antamisesta jäsenvaltioille edelleen soveltaa tiettyihin erityistarkoituksiin käytettyihin kivennäisöljyihin valmisteveron alennuksia tai vapautuksia valmisteverosta direktiivin 92/81/ETY 8 artiklan 4 kohdassa säädetyn menettelyn mukaisesti



Virallinen lehti nro L 052 , 22/02/1997 s. 0018 - 0019



NEUVOSTON PÄÄTÖS, tehty 17 päivänä helmikuuta 1997, luvan antamisesta jäsenvaltioille edelleen soveltaa tiettyihin erityistarkoituksiin käytettyihin kivennäisöljyihin valmisteveron alennuksia tai vapautuksia valmisteverosta direktiivin 92/81/ETY 8 artiklan 4 kohdassa säädetyn menettelyn mukaisesti (97/136/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY (1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että direktiivin 92/81/ETY 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyjen osalta vapautuksia valmisteverosta tai valmisteveron alennuksia tiettyihin erityispolitiikkoihin liittyvistä syistä, ja tietyt poikkeukset päättyvät 31 päivänä joulukuuta 1996 ja jäsenvaltiot ovat pyytäneet, että näiden poikkeuksien voimassaoloaikaa jatkettaisiin rajoitetuksi ajaksi, ON TEHNYT TÄMÄN PÄÄTÖKSEN: 1 artikla Direktiivin 92/81/ETY 8 artiklan 4 kohdan mukaisesti seuraavat jäsenvaltiot saavat 1 päivästä tammikuuta 30 päivään kesäkuuta 1997 soveltaa edelleen valmisteveron alennuksia tai vapautuksia valmisteverosta, sanotun kuitenkaan rajoittamatta kivennäisöljyjen valmisteverojen määrien lähentämistä 19 päivänä lokakuuta 1992 annetussa neuvoston direktiivissä 92/82/ETY (2) säädettyjä velvoitteita: 1) Belgian kuningaskunta - raskaan polttoöljyn valmisteverokannan alennus ympäristölle vähemmän haitallisten polttoaineiden käytön kannustamiseksi. Tämän alennuksen on liityttävä erityisesti rikkipitoisuuteen ja raskaan polttoöljyn valmisteveron painotetun keskiarvon on noudatettava yhteisön lainsäädännössä säädettyä raskaan polttoöljyn valmisteverokannan vähimmäisarvoa; alennettu määrä ei voi kuitenkaan olla pienempi kuin 6,5 ecua tonnia kohti. 2) Tanskan kuningaskunta - erisuuruisten valmisteverokantojen soveltaminen höyryjen talteenottojärjestelmällä varustetuilta huoltoasemilta myytyyn bensiiniin ja muilta huoltoasemilta myytyyn bensiiniin, edellyttäen, että verokannat joka tapauksessa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja. 3) Ranskan tasavalta - Korsikan saarella kulutetun polttoaineen sisäisen kulutusveron alennus. 4) Italian tasavalta - Sardiniassa aluminiumoksidin tuotannossa polttoaineena käytettävien kivennäisöljyjen vapauttaminen valmisteverosta, - höyryn tuottamisessa käytettäväksi tarkoitetun polttoöljyn ja molekyyliseulojen kuivaus- ja regenerointiuuneissa käytettävän dieselöljyn valmisteverokannan alentaminen Reggio de Calabren alueella; alennettu verokanta ei missään tapauksessa saa olla alempi kuin 18 ecua tonnilta, - "Friuli-Venetsia Giulia" -alueella kulutettavien bensiinien valmisteverokannan alentaminen. 5) Irlanti - erisuuruisten valmisteverokantojen soveltaminen erilaisten ympäristöluokitusten mukaiseen lyijyttömään bensiiniin edellyttäen, että verokannat joka tapauksessa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja. 6) Luxemburgin suurherttuakunta - raskaan polttoöljyn valmisteverokannan alennus ympäristölle vähemmän haitallisten polttoaineiden käytön kannustamiseksi. Tämän alennuksen on liityttävä erityisesti rikkipitoisuuteen ja raskaan polttoöljyn valmisteveron painotetun keskiarvon on noudatettava yhteisön lainsäädännössä säädettyä raskaan polttoöljyn valmisteverokannan vähimmäisarvoa; alennettu määrä ei voi kuitenkaan olla pienempi kuin 6,5 ecua tonnia kohti. 7) Itävallan tasavalta - vapautus valmisteverosta jäteöljyjen osalta, jotka käytetään uudelleen polttoaineena joko välittömästi talteen ottamisen jälkeen tai jäteöljyjen kierrätysprosessin jälkeen ja joiden uusiokäyttö on veronalaista, - valmisteveron alennus tai vapautus maakaasun ja metaanin osalta. 8) Portugalin tasavalta - Madeiran autonomisella alueella käytetyn polttoöljyn valmisteverokannan alennus; tämä alennus ei saa olla suurempi kuin kyseisten tuotteiden kulutuspaikalle kuljettamisesta aiheutuneet lisäkustannukset. 9) Suomen tasavalta - vapautus valmisteverosta jäteöljyjen osalta, jotka käytetään uudelleen polttoaineena joko välittömästi talteen ottamisen jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 10) Ruotsin kuningaskunta - erisuuruisten valmisteverokantojen soveltaminen erilaisten ympäristöluokitusten mukaiseen lyijyttömään bensiiniin, edellyttäen, että verokannat joka tapauksessa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja, - yksityisessä huvi-ilmailussa käytettävän bensiinin ja lentopetrolin vapauttaminen valmisteverosta. 11) Ison-Britannian ja Pohjois-Irlannin yhdistynyt kuningaskunta - erisuuruisten valmisteverokantojen soveltaminen erilaisten ympäristöluokitusten mukaiseen lyijyttömään bensiiniin, edellyttäen, että verokannat joka tapauksessa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja. 2 artikla Tämä päätös osoitetaan Belgian kuningaskunnalle, Tanskan kuningaskunnalle, Ranskan tasavallalle, Italian tasavallalle, Irlannille, Luxemburgin suurherttuakunnalle, Itävallan tasavallalle, Portugalin tasavallalle, Suomen tasavallalle, Ruotsin kuningaskunnalle ja Yhdistyneelle kuningaskunnalle. Tehty Brysselissä 17 päivänä helmikuuta 1997. Neuvoston puolesta G. ZALM Puheenjohtaja (1) EYVL N:o L 316, 31.10.1992, s. 12, direktiivi sellaisena kuin se on muutettuna direktiivillä 94/74/EY (EYVL N:o L 365, 31.12.1994, s. 46). (2) EYVL N:o L 316, 31.10.1992, s. 19, direktiivi sellaisena kuin se on muutettuna direktiivillä 94/74/EY (EYVL N:o L 365, 31.12.1994, s. 46).